**Ventilatorul de stele**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă-ncălzesc cu înghețată

și-un calorifer cu țurțuri

uneori totuși o fată

zboară ca un roi de fluturi

Prin calorifer cu țurțuri

și centrală pe butuci

e un foc pe care-l scuturi

luna cică s-o usuci

În centrala pe butuci

uneori cântă o fată

la vioara dintre nuci

se-ncălzește-o înghețată

Și-un calorifer cu țurțuri

gata-i ca să dea în muguri

Costel Zăgan, CEZEISME II